
Z A P I S N I K
s  9. sjednice Vijeća Mjesnog odbora Buzin, održane dana 18. veljače 2022. godine u objektu mjesne samouprave Buzin,
s početkom u 20:00 sati


NAZOČNI ČLANOVI VIJEĆA: Juraj Ban, Tomislav Jerčić, Meri Kralj, Stjepan Kranjčina

NENAZOČNI ČLANOVI VIJEĆA: Vid Ban

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati te otvara 9. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 4 glasa ˝ZA˝, Vijeće prihvaća tekst Zapisnika 8. sjednice održane 17. siječnja 2022. godine. 


USVAJANJE DNEVNOG REDA

Predsjednik Vijeća Mjesnog odbora Buzin predlaže uvrštavanje jedne dodatne točke Dnevnog reda.
1. Prijedlog lokacija za postavljanje koševa za smeće – zaključak, donosi se

Usvajanje Dnevnog reda:

Bez rasprave, sa 3 glasa ˝ZA˝, Vijeće je prihvatilo 

D N E V N I   R E D

1. Financijski plan Mjesnog odbora Buzin za 2022. godinu – zaključak, donosi se
2. Plan malih komunalnih akcija Mjesnog odbora Buzin za 2022. godinu – zaključak, donosi se
3. Asfalterski program VMO Buzin za 2022. godinu - zaključak, donosi se
4. Asfaltiranje puta u Ulici Mladosti III. odvojak – zaključak, donosi se
5. Uređenje obraslih zelenih površina – zaključak, donosi se
6. Pitanja, prijedlozi i obavijesti

Ad. 1. Financijski plan Mjesnog odbora Buzin za 2022. godinu – zaključak, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

FINANCIJSKI PLAN
Mjesnog Odbora Buzin za 2022. godinu

Članak 1.
Financijski plan Mjesnog odbora Buzin za 2022. (dalje u tekstu: Plan) sastoji se od:

PRIHODA:										989.200,00
RASHODA:										989.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	989.200,00

	6711
	PRIHODI ZA FINANCIRANJE RASHODA POSLOVANJA
	989.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	989.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	913.000,00

	 
	ODRŽAVANJE JAVNIH ZELENIH POVRŠINA
	184.000,00

	 
	ODRŽAVANJE NERAZVRSTANIH CESTA
	729.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad. 2. Plan malih komunalnih akcija Mjesnog odbora Buzin za 2022. godinu - zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Plan malih komunalnih akcija
Mjesnog odbora Buzin u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Buzin (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Mjesnog odbora za 2021., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

	3. Planirana sredstva za financiranje ovog plana u iznosu od ukupno 913.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	184.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	729.000,00

	Ukupno
	913.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 74.728 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 94.768 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 510.300,00 kuna za asfalterski program i
	- 30 % ili 218.700,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.

Ad. 3. Asfalterski program VMO Buzin za 2022. godinu, zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o Asfalterskom programu VMO Buzin za 2022. godinu

1.	Vijeće Mjesnog odbora Buzin raspravljalo je na temelju pribavljenih troškovnika i izlaskom na očevid o prijedlogu za Asfalterski program na području naselja Buzin.
 
2.	Vijeće Mjesnog odbora Buzin suglasno je da se temeljem Plana malih komunalnih akcija Mjesnog odbora Buzin u 2022., s pozicije alsfaterskog programa, kao prijedlog za asfaltiranje kolnika uvrste sljedeće akcije:

•	Bani - Buzinska cesta do ul.Bani k.br. 30, u procijenjenom iznosu od 404.000,00 HRK
•	Buzinska cesta – Krčmarići, u procijenjenom iznosu od 72.000,00 HRK

3.	Vijeće Mjesnog odbora Buzin traži da se uređenje kolnika Av. V. Holjevca/Buzinski prilaz, u procijenjenom iznosu od 156.000,00 HRK, uvrsti u Plan komunalnih aktivnosti Gradske četvrti Novi Zagreb-istok.

4.	Ovaj Zaključak dostavlja se Vijeću Gradske četvrti Novi Zagreb-istok.





Ad. 4. Asfaltiranje puta u Ulici Mladosti III. odvojak - zaključak, donosi se
 
Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
Asfaltiranju puta u Ulici Mladosti III. odvojak

1. Vijeće Mjesnog odbora Buzin raspravljalo je o asfaltiranju puta u Ulici Mladosti III. odvojak.

2. Vijeće Mjesnog odbora Buzin dobilo je upite od građana koji žive u zoni navedene ulice o mogućnosti asfaltiranja puta u Ulici Mladosti III. odvojak koji je trenutno nasipan samo šljunkom. Put se u naravi sastoji od nekoliko katastarskih čestica čiji su vlasnici fizičke osobe, a opremljen je komunalnom infrastrukturom (kanalizacija, voda, plin, javna rasvjeta).

3. Vijeće Mjesnog odbora Buzin suglasno je da se u suradnji s nadležnim gradskim tijelima iznađe mogućnost asfaltiranja puta kao bi se podigao životni standard građana koji žive u navedenoj ulici.

4. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu, civilnu zaštitu i sigurnost.

Ad. 5. Uređenje obraslih zelenih površina – zaključak, donosi se 

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o uređenju obraslih zelenih površina 

1. Vijeće Mjesnog odbora Buzin raspravljalo uređenju obraslih zelenih površina u Buzinu.

2. Vijeće Mjesnog odbora Buzin traži da se ukloni korovište na k.č. 2173/1, 2172/3, 2172/1, 2312/1 i 2325 sve k.o. Zaprudski otok, kako bi se umanjila mogućnost stvaranja ilegalnog deponija otpada.

3. Ovaj Zaključak dostavlja se Vijeću Gradske četvrti Novi Zagreb-istok i Zagrebačkom holdingu – podružnici Vodoopskrbi i odvodnji.

Ad. 6. Pitanja, prijedlozi i obavijesti
Predsjednik Vijeća Mjesnog odbora Buzin izvještava članove o aktualnostima u vezi donošenja Plana komunalnih aktivnosti Gradske četvrti Novi Zagreb-istok. Također, Predsjednik Vijeća Mjesnog odbora Buzin izvještava članove o održanim sastancima u vezi rješavanja aktualne problematike na području Buzina.

Obzirom da više nije bilo pitanja, prijedloga i obavijesti, Sjednica je završena u 21,00 sati.

KLASA: 024-08/22-003/405
[bookmark: _GoBack]URBROJ:  251-13-11-9-22-2
Zagreb, 18. veljače 2022. godine 

Zapisnik sastavio:							
Juraj Ban, mag. geogr.
Predsjednik 
Vijeća Mjesnog odbora
Buzin


Juraj Ban, mag. geogr.
